fi fi fi fi sv en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi en fi fi fi fi fi fi ru fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en fi fi fi en fi sv en es
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Liikennevakuutus korvaa syyttömän osapuolen omaisuusvahingot ja kaikki henkilövahingot. Liikennevakuutus ei korvaa syyllisen omalle ajoneuvolle tapahtuvia vahinkoja.
Liikennevakuutus korvaa moottoriajoneuvon liikenteeseen käyttämisestä aiheutuneita henkilö- ja omaisuusvahinkoja.
Valtion omistaman tai hallinnassa olevan moottoriajoneuvon (myös leasing) aiheuttama liikennevahinko korvataan valtion varoista, niin kuin valtio olisi antanut sille vakuutuksen. Valtion ajoneuvoilla ei siten tarvitse olla erillistä liikennevakuutusta.
Muiden vakuuttamisvelvollisuudesta vapautettujen ajoneuvojen (esim. leikkuupuimurit ja eräät työkoneet) aiheuttamat liikennevahingot ovat siirtyneet Liikennevakuutuskeskuksen hoidettavaksi 1.1.2017 alkaen. Valtiokonttori vastaa kuitenkin edelleen niistä vahingoista, jotka ovat tapahtuneet 11.6.2007-31.12.2016.
Tee vahinkoilmoitus Valtiokonttorille, jos
valtion ajoneuvo on syyllinen kahden moottoriajoneuvon väliseen liikennevahinkoon tai syyllisyys on epäselvä
vahingossa ei ole toista osapuolta, mutta valtion ajoneuvon kuljettajalle tai matkustajalle aiheutui henkilövahinko
valtion ajoneuvon aiheuttama vahinko on kohdistunut jalankulkijaan tai pyöräilijään
valtion ajoneuvon aiheuttama vahinko on kohdistunut muuhun omaisuuteen kuin toiseen ajoneuvoon ja omaisuus ei ole valtion omistuksessa tai hallinnassa
valtion ajoneuvon aiheuttama vahinko on kohdistunut poroon
Jos olet liikennevahingon syytön osapuoli selvitä vahingon syylliseltä osapuolelta vahinkoa käsittelevä vakuutusyhtiö ja ilmoita virastossa asiaa hoitavan henkilön yhteystiedot syyllisen yhtiöön. Voit myös tehdä vahinkoilmoituksen vastapuolen vakuutusyhtiölle ja ilmoittaa tiedot siinä.
Vahinkoilmoitus Valtiokonttorille tehdään joko käyttäen Valtiokonttorin lomaketta tai vastaavat tiedot sisältävää muuta lomaketta. Aloitamme käsittelyn myös poliisin tutkintailmoituksen tai muun selvityksen perusteella, joka sisältää tiedot tapahtumasta ja vahinkoon osallisista.
Lähetä ilmoitus sähköpostitse osoitteeseen liikennevahingot(at)valtiokonttori.fi.
Vahinkoilmoitukseen on hyvä liittää valokuvia ja mahdollista muuta vahinkoa selventävää aineistoa mukaan (esim. poliisi-ilmoitus). Valtion ajoneuvon kuljettajan tulee ilmoittaa vahingosta myös omalle työnantajalleen.
Varmista osapuolten henkilöllisyys esimerkiksi ajokortista.
Kirjaa itsellesi tiedot ajoneuvoista, vahinkopaikasta ja tapahtumien kulusta.
Pyydä mahdollisten silminnäkijöiden yhteystiedot.
Ota valokuvia vaurioituneesta omaisuudesta.
Pyydä poliisi paikalle ainakin silloin, kun
on syntynyt vakavia henkilövahinkoja
kumpikaan osapuoli ei myönnä syyllisyyttään vahinkoon
vahingossa on osallisena useampia ajoneuvoja
alkoholilla tai muilla huumaavilla aineilla on osuutta vahinkoon.
Mitä liikennevakuutus ei korvaa?
Oman ajoneuvon liikennevakuutus ei korvaa
oman ajoneuvon vaurioita tai omaan ajoneuvoon kiinteästi kytketyn toisen ajoneuvon vaurioita (esim. perävaunun)
omassa ajoneuvossa ollutta omaisuutta, paitsi muun matkustajan kuin ajoneuvon omistajan tai haltijan yllä tai mukana olleet vaatteet ja henkilökohtaiset käyttöesineet
oman ajoneuvon omistajan, haltijan tai kuljettajan muuta omaisuutta. Omistajan, haltijan tai kuljettajan toiselle ajoneuvolle aiheutuneet vahingot kuitenkin korvataan.
Valtiokonttorin liikennevakuutusta vastaava turva on voimassa kaikissa ETA-valtioissa.
Jos tarvitset ajoneuvolle todistuksen liikennevakuutuksen voimassaolosta, voit tilata todistuksen osoitteesta liikennevahingot(at)valtiokonttori.fi. Ilmoita tilauksessa ajoneuvon rekisterinumero. Todistus ei ole välttämätön, mutta suosittelemme sen hankkimista silloin kun matka suuntautuu Pohjoismaiden ulkopuolelle.
Jos valtion ajoneuvolla tehtävä matka suuntautuu ETA-alueen ulkopuolelle, ajoneuvoon on otettava erikseen liikennevakuutus matkan ajaksi. Pyydä vakuutusyhtiöstä Green Card matkaa varten.
Voit hankkia ajoneuvovakuutuksen esim. Hanselin kilpailuttaman puitejärjestelyn avulla. Sopimustoimittaja on tällä hetkellä Folksam Vahinkovakuutus Oy. Lisätietoa Hansel.fi.
Valtiokonttorin tuottamat vahingonkorvaussuoritteet liikennevahinkoasioissa ovat maksullisia (Laki Valtiokonttorista 305/1991, 2 a §).
Lisätietoa perittävistä liikennevahinkoturvamaksuista löydät tästä linkistä >
Liikennevahingon aiheuttanut valtion virasto tai laitos tekee vahinkoilmoituksen Valtiokonttorille. Ilmoituksessa saamme syyttömän osapuolen yhteystiedot sekä tiedot vahinkotapahtumasta.
Voit myös itse tehdä Valtiokonttorille vahinkoilmoituksen, jolla vahinko tulee vireille. Ennen kuin korvausasia voidaan ratkaista, tarvitsemme kuitenkin myös valtio-osapuolen selvityksen vahinkotapahtumasta.
Jos osapuolet ovat eri mieltä syyllisyydestä, tekevät molemmat vahinkoilmoituksen omaan liikennevakuutusyhtiöönsä.
Jos liikennevahinko sattuu työssä tai työstä johtuvissa olosuhteissa työntekijälle tai yrittäjälle, tehdään vahinkoilmoitus henkilövahingosta tapaturmavakuutusyhtiölle sekä liikennevahingosta vastuussa olevaan vakuutusyhtiöön/Valtiokonttoriin. Henkilövahinkoon liittyvät korvaukset käsitellään ensisijaisesti työtapaturmavakuutuksesta.
Lisätietoja liikennevakuutuksen laiminlyönnistä saat Liikennevakuutuskeskuksen verkkosivuilta >
Valtiokonttori aloittaa korvausasian selvittämisen viipymättä ja viimeistään seitsemän arkipäivän kuluessa siitä, kun vahinkoilmoitus tai muu tieto vahinkotapahtumasta on saatu. Jos korvausvastuu on epäselvä, hankimme ratkaisun tekemiseksi tarvittavat lisäselvitykset.
Valtiokonttori ilmoittaa vahingon kärsineelle vahingon korvaamisesta joko kirjeellä, sähköpostitse tai soittamalla, ellei tieto ole jo välittynyt muuta kautta. Voit myös itse olla yhteydessä asiakaspalveluumme ja tiedustella käsittelytilannetta.
Korvaus maksetaan viimeistään kuukauden kuluessa siitä, kun asian ratkaisemiseksi tarpeelliset asiakirjat ja muu riittävä selvitys on saatu.
Jos Valtiokonttorin vastuu korvauksesta on epäselvä tai korvauksen suuruutta ei voida kokonaan määritellä, saat kolmen kuukauden kuluessa vaatimuksen esittämisestä tiedon, miksi korvausta ei ole voitu maksaa.
Henkilövahingoista johtuviin korvauksiin ovat oikeutettuja kaikki liikenneonnettomuudessa vahinkoa kärsineet, myös vahinkoon syylliset osapuolet.
Tavanomaisia henkilövahingosta maksettavia korvauksia ovat
sairaanhoitokulut ja muut tarpeelliset kulut (esim. matkakulut, lääkekulut)
pysyvä haitta ja pysyvä kosmeettinen haitta
hoitotuki ja kohonneet kodinhoidonkustannukset
Kuolemantapauksessa korvataan hautauskulut ja muut hautaamiseen liittyvät kustannukset kohtuulliseen määrään saakka. Elatukseen oikeutetuille tai muutoin surmansa saaneen elatuksen varassa olleille voidaan maksaa korvausta elatuksen menetyksestä.
Työssä tai työmatkalla sattuneesta liikennevahingosta haetaan korvausta ensin siltä tapaturmavakuutusyhtiöltä, jossa vahingonkärsineen työnantaja on työntekijänsä vakuuttanut.
Korvausta voi hakea vapaamuotoisella hakemuksella tai lomakkeella. Hakemukseen on liitettävä tarvittavat todistukset ja tositteet aiheutuneista kuluista ym.
Hoitolaitos tai muun palvelun antaja voi myös lähettää laskun suoraan Valtiokonttorille, jos se on saanut siihen Valtiokonttorilta luvan.
Vahinko korvataan voimassa olevien säädösten, ohjeiden ja normien mukaisesti silloinkin, kun hakija ei ole vaatinut jotain tiettyä korvausta tai on vaatinut korvausta vähemmän kuin normit edellyttäisivät.
Tarkempaa tietoa korvauksista löydät Liikenne- ja potilasvahinkolautakunnan sivuilta.
Kun moottoriajoneuvo vaurioituu liikennevahingossa, korvauksena voidaan maksaa
ajoneuvon arvoon tai korjauskustannuksiin perustuva kertakorvaus
ajoneuvon käypään arvoon perustuva lunastuskorvaus, jolloin ajoneuvon omistusoikeus siirtyy Valtiokonttorille
seisontapäivä- tai sijaisautokorvaus ajoneuvon seisonta-ajalta liikennevahinkolautakunnan ohjeiden mukaisesti.
Pyydä korjaamoa lähettämään kustannusarvio vahinkotarkastajan hyväksyttäväksi ennen korjauksen aloittamista. Valtiokonttorin puolesta vahinkotarkastuksia tekee Suomen Vahinkotarkastus SVT Oy. Voit myös itse varata ajan vahinkotarkastukseen. Yhteystiedot löydät SVT:n sivuilta.
Sijaisauto voidaan korvata, jos auton käyttö on riittävän perusteltua ja tarpeellista työssä tai elinkeinotoiminnassa tai autottomuudesta aiheutuu muuten kohtuutonta haittaa.  Tee selvitys sijaisauton käyttötarpeesta joko siihen tarkoitetulla lomakkeella, sähköpostitse tai ottamalla puhelimitse yhteyttä asiakaspalveluumme. Jos sijaisauto myönnetään, korvaus on yleensä 94 % vuokrauskuluista.
Muista omaisuusvahingoista korvataan joko esineen korjauskustannukset tai esineen arvo sekä mahdolliset muut vahingosta johtuvat menetykset.
Valtiokonttori korvaa valtion ajoneuvojen poroille aiheuttamat vahingot.
Ajoneuvon korjaaja tai muun palvelun antaja voi lähettää laskun suoraan Valtiokonttorille, jos se on saanut siihen Valtiokonttorilta laskutusluvan. Muilta osin korvausta omaisuusvahingosta voi hakea vapaamuotoisella hakemuksella tai lomakkeella.
Vahinko korvataan voimassa olevien säädösten, ohjeiden ja normien mukaisesti silloinkin, kun hakija ei ole vaatinut jotain tiettyä korvausta tai on vaatinut korvausta vähemmän kuin normit edellyttäisivät.
Tarkempaa tietoa korvauksista löydät Liikenne- ja potilasvahinkolautakunnan sivuilta.
Mitä liikennevakuutus ei korvaa?
Oman ajoneuvon liikennevakuutus ei korvaa
oman ajoneuvon vaurioita tai omaan ajoneuvoon kiinteästi kytketyn toisen ajoneuvon vaurioita (esim. perävaunun)
omassa ajoneuvossa ollutta omaisuutta, paitsi muun matkustajan kuin ajoneuvon omistajan tai haltijan yllä tai mukana olleet vaatteet ja henkilökohtaiset käyttöesineet
oman ajoneuvon omistajan, haltijan tai kuljettajan muuta omaisuutta. Omistajan, haltijan tai kuljettajan toiselle ajoneuvolle aiheutuneet vahingot kuitenkin korvataan.
Liikennevahinkoilmoitus – valtion ajoneuvo >
Auton käyttötarveselvitys > (sijaisauton käyttö liikennevahingon jälkeen)
Ilmoitus Valtiokonttorille tilinumerosta tai tilinumeron muutoksesta > (vaatii tunnistautumisen)
Julkaistu 11.6.2018 , Päivitetty 5.10.2022 klo 16:10
Lomakkeet ovat palveluiden yhteydessä. Valitse ensin palvelu, johon liittyen haet korvauksia....
Valtiokonttori ei peri 0295-numeroihin soitetuista puheluista maksuja. Operaattorit perivät puheluista normaalin matkapuhelin-/palveluverkkomaksun.
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >